**Ministru kabineta rīkojuma projekta „Par valstij piederošā nekustamā īpašuma „V893” Murmastienes pagastā, Varakļānu novadā, nodošanu Varakļānu novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošā nekustamā īpašuma „Autoceļš V893” Murmastienes pagastā, Varakļānu novadā, nodošanu Varakļānu novada pašvaldības īpašumā” (turpmāk – rīkojuma projekts) sagatavots ņemot vērā Varakļānu novada domes 2016.gada 28.janvāra lēmumu (prot. Nr.1, 26.punkts) „Par ceļa V893 Tumaševa-Inčārnieki-Vecumnieki pārņemšanu pašvaldības īpašumā” un 2016.gada 25.februāra lēmumu (prot. Nr.2, 4.punkts) „Par grozījumiem domes 28.01.2016. lēmumā Nr.1.26. ”Par ceļa V893 Tumaševa-Inčārnieki-Vecumnieki pārņemšanu pašvaldības īpašumā””, kā arī saskaņā ar Publiskas personas mantas atsavināšanas likuma 42.panta pirmo daļu un 43.pantu.  Rīkojuma projekts paredz nodot bez atlīdzības Varakļānu novada pašvaldības īpašumā valsts nekustamo īpašumu „V893” (nekustamā īpašuma kadastra Nr. 70780040282) – zemes vienības ar kopējo platību 11.8000 ha (kadastra apzīmējums 70780040282, 70780050075 un 70780080207 ) un uz tām izbūvēto komplekso inženierbūvi (kadastra apzīmējums 70780040282001) – valsts vietējā autoceļa V893 „Tumaševa-Inčārnieki-Vecumnieki” posmu 0,0.-6,3. km – Murmastienes pagastā, Varakļānu novadā (turpmāk – nekustamais īpašums), bez iepriekšējas īpašuma tiesību nostiprināšanas zemesgrāmatā uz valsts vārda Satiksmes ministrijas personā šādu apsvērumu dēļ. Nekustamā īpašumu piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, un uz šā likuma pamata izdotā Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V893 Tumaševa-Inčārnieki-Vecumnieki 6.3 km kopgarumā iekļaušanu valsts vietējo autoceļu sarakstā. Informatīvajā izdrukā no Kadastra informācijas sistēmas teksta datiem sniegtās ziņas par nekustamā īpašuma sastāvā esošo būvi ar nosaukumu Autoceļa Karolīna – Inčārnieki 2 km pārbūve Murmastienes pagasts, Varakļānu novads (kadastra apzīmējums 7078 005 0075 001) norāda uz Varakļānu novada pašvaldības iecerēm veikt šāda objekta veida izbūvi, bet neapliecina tās reālu pastāvēšanu dabā. Minētos faktiskos apstākļus apstiprina VZD Vidzemes reģionālās nodaļas sagatavotais Kadastra informācijas par nekustamo īpašumu (piederība un sastāvs) grafiskais pielikums un VZD Kadastra informācijas sistēmā pieejamie būves telpiskie dati, no kuriem izriet, ka būves pastāvēšana dabā nav konstatējama. Turklāt arī ierakstā par pašu būvi ir sniegta norāde, ka tā ir pārbūve, kas apstiprina iepriekšminēto par būves izbūves darbu ieceri. Tādēļ arī šī būve nav iekļauta nekustamā īpašuma sastāvā. Saskaņā ar Civillikuma 1477.pantu, kas nosaka, ka lietu tiesības, kas pastāv uz likuma, ir spēkā arī bez ierakstīšanas zemesgrāmatā, nekustamā īpašuma atsavināšana ir pieļaujama Publiskas personas mantas atsavināšanas likuma 42.panta kārtībā, ievērojot faktu, ka nekustamais īpašums atzīstams par šajā likumā minēto publiskas personas mantu un atbilstoši Civillikuma 968.pantam veido vienu veselumu.Ar Ministru kabineta 31.05.2010. rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9.punktu (9.pielikuma 7654, 7655, 7659 kārtas numurs) ir noteiktas Satiksmes ministrijas valdījuma tiesības uz nekustamo īpašumu. Nekustamais īpašums nav nepieciešams Satiksmes ministrijai tās kompetencē esošo valsts pārvaldes funkciju īstenošanai, kā arī tas nav nepieciešams citai valsts iestādei, valsts kapitālsabiedrībai, atvasinātai publiskai personai vai tās iestādei kompetencē esošu funkciju nodrošināšanai, jo Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punkta kārtībā nav saņemts neviens pieprasījums. Varakļānu novada dome 2016.gada 28.janvārī un 25.februārī ir nolēmusi pārņemt nekustamo īpašumu Varakļānu novada pašvaldības īpašumā, jo nekustamā īpašuma sastāvā esošais autoceļš V893 ir izmantojams likuma “Pašvaldībām” 15.panta pirmās daļas 2.punktā noteiktās autonomās funkcijas īstenošanai - pašvaldības administratīvās teritorijas labiekārtošanai un sanitārās tīrības nodrošināšanai, tai skaitā ielu, ceļu un laukumu būvniecībai, rekonstruēšanai un uzturēšanai.Pamatojoties uz Valsts akciju sabiedrības „Latvijas Valsts ceļi” 2016.gada 4.aprīļa izziņu Nr.4.9/1454, kas sagatavota saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu, konstatējams, ka rīkojuma projektā norādītā kompleksā inženierbūve ir valsts īpašums, kura atrodas Valsts autoceļu fonda bilancē un saskaņā ar 2013.gada 16.decembra Deleģēšanas līgumu Nr.SM 2013/57 ir nodota valsts akciju sabiedrības „Latvijas Valsts ceļi” pārvaldījumā. Varakļānu novada pašvaldība, pārņemot īpašumā minēto valsts autoceļa posmu, varēs novada teritorijā esošā autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.Nekustamā īpašuma nodošana Varakļānu novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi. Rīkojuma projekta mērķis ir atļaut Satiksmes ministrijai nodot bez atlīdzības Varakļānu novada pašvaldības īpašumā valstij piederošo un rīkojuma projektā minēto nekustamo īpašumu Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Varakļānu novada pašvaldība. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamā īpašuma nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.Papildus izdevumi no valsts budžeta netiek plānoti.Varakļānu novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Varakļānu novada pašvaldībai paliek nemainīgs un papildus līdzekļi no valsts budžeta netiek piešķirti.Varakļānu novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”. Noteikumu grozījumu projekts tiks sagatavots pēc attiecīgā autoceļa posma nodošanas Varakļānu novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Varakļānu novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

29.09.2016. 14:20

1306

Siliņa, 67028031

sandra.silina@sam.gov.lv

Bojāre, 67028380

anita.bojare@lvceli.lv